Portugal
Il Portugal al è un stât de Europe ocidentâl che al fâs part de Union Europeane dal 1 di Zenâr 1986. La superficie e je di cirche 92 mil chilometris cuadris, cun oltri dîs milions di abitants. La capitâl e je Lisbone.
Gjeografie[cambie | modifiche il codiç]
Il Portugal si cjate te penisule iberiche, e al confine dome cu la Spagne, a Est e a Nord; tes altris bandis al è bagnât dal ocean Atlantic.
Dal teritori portughês a fasin part ancje lis isulis Azoris e Madeira.
Storie[cambie | modifiche il codiç]
Il Portugal al concuistà la indipendence tal XII secul, daspò de invasion dai Araps.
Vie pe Ete di Mieç il paîs al jere un dai plui atîfs pes esplorazions e pai comercis, in particolâr cul Ream Unît e la lege Anseatiche.
Tal XV e XVI secul al deventà un dai paîs plui impuartants pes esplorazions, come par esempli Vasco de Gama, che al cjatà une gnove vie pes Indiis, cul passaç dal Cjâf di Buine Sperance. Cheste gnove rote e permetè un notevul increment dai comerciis cu la Indie.
Division aministrative[cambie | modifiche il codiç]
Il Portugal al è dividût in 18 distrets aministratîfs (distritos):
- Lisbone (Lisboa in portughês)
- Leiria
- Santarém
- Setúbal
- Beja
- Faro
- Évora
- Portalegre
- Castelo Branco
- Guarda
- Coimbra
- Aveiro
- Viseu
- Bragança
- Vila Real
- (Il) Puart (O Porto in portughês)
- Braga
- Viana do Castelo
por_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn mri_Latn min_Latn zsm_Latn ltg_Latn tum_Latn ban_Latn cat_Latn glg_Latn kea_Latn srd_Latn grn_Latn nob_Latn oci_Latn oci_Latn fur_Latn glg_Latn glg_Latn